بسم الله المهيمن. كلمة هيمنة معناها معروف يعني السيطرة السيطرة دي بتيجي من ايه يا جماعة؟ الهيمنة بسبب حاجتين. العلم والقدرة. فلو واحد مدير شركة وعنده علم باللي بيحصل بس مش قادر يعمل حاجة. فهو مش مسيطر. ولو
وواحد عنده نفوز وقادر وكزا بس بيحصل في شركته حاجات ما يعرفهاش. فهو برضه مش مسيطر. ولله المثل الاعلى الله هو العليم الخبير. وهو سبحانه وتعالى قدير يفعل ما يشاء. فهيمنته وسيطرته على الكون يعني في قمة العظمة سبحانه وتعالى هو المهيمن. فلما
تيجي تتدبر الاسم ده لازم الاسم ده يلقف بيلقي في قلبك كده ايه جلال وعظمة لربنا ربنا مسيطر على كل حاجة والعكس ربنا يقول للنبي لست عليهم بمسيطر. انت انت ما بتتحكمش في الناس. ولكن سبحانه وتعالى ربنا ربنا مهيمن على باقي ايه؟ على القلوب وعلى المشاعر وعلى الافكار
ربنا مهيمن على الانفاس اللي بتخش وتخرج. من ادق حاجة لهيمنته على الكون. ربنا مهيمن على الجبال وعلى السماوات وعلى كواكب وعلى النجوم على اي مخلوق سواء كان في بحر في نهر في سما في صحرا في شجرة. ربنا سبحانه وتعالى قال مهيمن. الاسم ده يخليك
اطمن لما تعرف ان انت بتعبده هو سبحانه وتعالى. هيمانة ربنا في القرآن واضحة جدا. وهو بيتحكم في كل مخلوق. قلنا يا نار كوني بردا وسلاما على ابراهيم ولما سيدنا نوح دعا فدعا قومه اني مغلوب ربنا عمل ايه؟ فتحنا ابواب السماء وفجرنا الارض عيونا فالتقى الماء. انت متخيل؟ انه يؤمر الحوت
انا ابتلع سيدنا يونس ولكن ما يبلعوش ويقتله. يبتلعه بس عشان فترة معينة. شف هيمنته على المخلوقات. انه يقول لها يا جبال اوبي معه سيدنا داود الجبال تسبح والطير والنا له الحديد. انه يسخر لسيدنا سليمان الريح الله مهيمن على كل المخلوقات وعلى كل زرة
وعلى كل الزروف وعلى كل حاجة حواليك. وده يلقي في قلوبنا يا جماعة حاجة كبيرة قوي بعد تعظيم ربنا. الا وهي التوكل. التوكل والافتقار انه يا مهيمن انا يا رب لا احسن التدبير ولا اعلم ولا اقدر. دبر لي يا رب انت المهيمن. انت يا رب خطط لي حياتي وضعها لي
في احسن شكل ممكن وسيرها يا رب زي ما انت بتسيرها انت اللي تقدر. انت اللي تعرف الخير فين انت اللي تعرف الصح فين انت تقدر تبعد الشر وتقدر تبعد الضر. انت المهيمن
على كل حاجة. يا رب هيمن على حياتي. ودبرها لي وانا متوكل عليك. وما عنديش غيرك يا رب. فايمانك باسم الله المهيمن يدفعك للتوكل بشكل فظيع. ولكن حاجة تانية اساسية حتة ترهيب شوية. لما تعرف ان ربنا مهيمن عليك. ربنا يقول يا معشر الجن والانس ان استطعتم ان تنفذوا
من اقطار السماوات والارض فانفذوا. لو تعرف تهرب لو تعرف تخرج اخرج. لا تنفذون. ما تقدرش. ربنا مهيمن. فتعرف انه رقيب عليك. ربنا يقول ايه؟ تبارك الذي بيده الملك. انت متخيل انه الكون ده كله في ايده سبحانه وتعالى. فانت كمان جزء من كل ده. فمحتاجين نخاف ربنا. محتاجين نهاب ربنا
ونفهم ان المهيمن المهيمن علي فنراقبه ونتقيه سبحانه وتعالى. سلام عليكم